laion/Wikipedia-Exotic huggingface dataset:
רותי זוארץ

רותי זוארץ היא עיתונאית, סופרת ומשוררת ישראלית. זוארץ נולדה בנתניה בשנת 1974, היא גדלה בנתניה. מגיל 13 התחילה בכתיבה עיתונאית ככתבת נוער במעריב לנוער ומשם המשיכה לכתיבה במקומונים, כגון ידיעות תל אביב, ובתקשורת ארצית כגון פנאי פלוס, ובוסף זמנים מודרניים של ידיעות אחרונות, כמו כן, היא יסדה מדורי ברנז'ה טלוויזוני. במשך 30 שנה המשיכה לכתוב בנושאי תרבות ומדיה במעריב בגלובס ובישראל היום. בנוסף היא לקטורית בהוצאה כנרת זמורה ביתן, ובתיאטרון הבימה ומנהלת מדיה בסטימצקי. נכון ל-2024 יצאו לה ארבעה ספרים. ב-2008 יצא בזמורה ביתן, הרומן של זוארץ בשם "אכולות" שעסק בהפרעות אכילה, מהם היא סובלת, בהוצאת זמורה ביתן. ספרה הבא היה ספר שירה "יותר מכל" ב-2014 בהוצאת עמדה, ב-2018 יצא ספרה השלישי גירת הגמל ב-2018. באותה ההוצאה. וב-2024, יצא הספר "רותילנד", אף הוא בהוצאת עמדה. רותי זוארץ בלקסיקון הספרות העברית רותי זוארץ, אני איש הפח ללא הלב. יומן אנורקסיה, באתר ynet, 26 במרץ 2009 רותי זוארץ, היה או לא היה, באתר ynet, 5 בפברואר 2003 "ראו הוזהרתם" רותי זוארץ, ריאיון עם ארז מירנץ למעריב, המגזין. רותי זוארץ, ‏יורה לכל הכיוונים, באתר גלובס, 29 בינואר 2007 כתבות של רותי זוארץ בישראל היום אכולות באתר סימניה בילי מוסקונה-לרמן. אנורקסיה זה הסרטן של הנפש: רותי זוארץ בספר חדש. מעריב, סופשבוע, 25 ביולי 2008 מעיין קרת. דיני מזונות. הארץ, מוסף ספרים, גל' 807 (י"ב באב תשס"ח, 13 באוגוסט 2008), עמ' 6. יהורם גלילי. "גירת הגמל" – ספר שירים חדש לסופרת והמשוררת רותי זוארץ. אפריל 5, 2021 ערך זה הוא קצרמר בנושא ספרות. אתם מוזמנים לתרום לוויקיפדיה ולהרחיב אותו.
טריטוריית אלבמה

טריטוריית אלבמה הייתה טריטוריה מאוגדת מאורגנת של ארצות הברית. טריטוריית אלבמה נקרעה מטריטוריית מיסיסיפי ב-15 באוגוסט 1817 ונמשכה עד 14 בדצמבר 1819, אז התקבלה לאיחוד כמדינה ה-22. טריטוריית אלבמה הוגדרה על ידי שני חוקים תלויים זה בזה של הקונגרס של ארצות הברית ב-1 וב-3 במרץ 1817, אך הם נכנסו לתוקף רק ב-10 באוקטובר 1817. העיכוב נבע מהוראה בחוק הקונגרס שקבעה שהחוק ייכנס לתוקף רק אם וכאשר החלק המערבי של טריטוריית מיסיסיפי (1798–1817) יכונן חוקה וממשלה של המדינה בדרך למדינה. חוקת מדינה למיסיסיפי אומצה ב-15 באוגוסט 1817, הבחירות נערכו בספטמבר, ומושב החקיקה הראשון התכנס באוקטובר, כאשר החלק המערבי של טריטוריית מיסיסיפי הקיים מאז 1798 והפך למדינת מיסיסיפי ב-10 בדצמבר 1817. סנט סטפנס, הממוקמת באזור המרכזי של טריטוריית אלבמה על נהר הטומביגבי, הייתה הבירה הטריטוריאלית היחידה במהלך התקופה. ויליאם ואייט ביב (1781–1820) מג'ורג'יה היה המושל הטריטוריאלי היחיד, שנבחר מאוחר יותר לתפקיד זה לאחר הקמת המדינה. ב-14 בדצמבר 1819, אלבמה התקבלה לאיחוד כמדינה ה-22 של ארצות הברית, כשביב הפך למושל המדינה הראשון (1819–1820). שטחי ממלכת ספרד והאימפריה הספרדית העולמית שלה שיהפכו מאוחר יותר לחלק מהשטחים העתידיים של אלבמה: לה פלורידה (פלורידה הספרדית), 1565–1763 פלורידה אוקסידנטל (מערב פלורידה), 1783–1821 מחוז מוביל החזקה של ממלכת בריטניה מאז 1763, בחוזה פריז (1763) שסיים את מלחמת הצרפתים והאינדיאנים (1756–1763), (המכונה מלחמת שבע השנים באירופה), עד 1783, עם הסכם פריז (1783) שהאדמות ייוותרו מאוחר יותר כדי להפוך לחלק מארצות הברית העצמאית החדשה לאחר 1776, מאורגן כטריטוריה הדרום-מערבית הישנה או כטריטוריה של הדרום-מערב [הידועה אז מדי פעם בשם "הטריטוריה מדרום לנהר אוהיו"] (1790–1796), ומאוחר יותר התארגנה מחדש ושמה שונה לטריטוריית מיסיסיפי (1798–1817), ואז טריטוריית אלבמה נקרעה מהחצי המזרחי בשנת 1817 עד 1819: מערב פלורידה, 1763–1783 (נרכשה לזמן קצר על ידי בריטניה, נרכשה מספרד. מדינות ארצות הברית אשר ויתרו על תביעות טריטוריאליות שיהפכו מאוחר יותר לחלק ממדינת אלבמה העתידית: מדינת קרוליינה הדרומית, 1787 מדינת ג'ורג'יה, 1802 (מכרה את אדמות יאזו השנויות במחלוקת לממשלה הפדרלית של ארצות הברית) הטריטוריות של ארצות הברית עם אדמה שתהפוך מאוחר יותר לחלק משטח אלבמה: טריטוריית מיסיסיפי, 1798–1817 טריטוריית אלבמה, 1817–1819: מדינת אלבמה, 14 בדצמבר 1819 עד היום מדיה וקבצים בנושא טריטוריית אלבמה בוויקישיתוף "An Act to enable the people of the western part of the Mississippi territory to form a constitution and state government, and for the admission of such state into the union, on an equal footing with the original state" "An Act to establish a separate territorial government for the eastern part of the Mississippi territory" "Timeline 1811-1820" (events +sources); Algis Ratnikas; "Timelines of History"; 2007; webpage: TimeLine Miss (אורכב 16.11.2016 בארכיון Wayback Machine) "Statehood Dates"; 50states.com; 1998/2009; webpage: 50s-statehood "Resolution for the admission of the State of Mississippi into the Union" "Resolution declaring the admission of the state of Alabama into the Union"
MVP של היורוקאפ

ה-MVP של היורוקאפ הוא פרס ה-MVP השנתי המוענק לשחקן המצטיין ביורוקאפ, הליגה השנייה במבנה ליגות הכדורסל באירופה. הפרס מוענק על ידי חברת יורוליג בסקטבול, המפעילה גם את היורוליג, מאז עונת 2008/2009. ה-MVP של היורוקאפ נבחר במקור על ידי פאנל של מומחי הכדורסל של הליגה, מעונת 2008/2009 עד 2015/2016. החל מעונת 2016/2017 נוספה לתהליך הבחירה הצבעה מקוונת של אוהדים. MVP של היורוליג MVP של פיינל פור היורוליג אתר האינטרנט הרשמי של היורוקאפ The All-7DAYS EuroCup First Team announced, Eurohoops, ‏26 במרץ 2017
ג'קי דקל

ג'קי דקל (1 בינואר 1942—16 באפריל 2017) היה כדורגלן ששיחק בעמדת הבלם ואף שימש כמאמן כדורגל. את רוב הקריירה שלו העביר דקל כשחקן הפועל באר שבע. נולד בשם ג'קי אפללו, התחיל את הקריירה שלו בהפועל באר שבע ובגיל 17 הצטרף לקבוצה הבוגרת בה שיחק 14 עונות. כשעלה לקבוצה הבוגרת מאמן הקבוצה דאז יחיאל מור שינה את שמו ל"ג'קי דקל" בשל גובהו. למרות שדקל לא זכה עם הקבוצה בתארים, הוא נכנס להיכל התהילה של המועדון. לאחר הפרישה עבר לאימון. את הפועל באר שבע אימן בשלוש קדנציות כאשר בראשונה הצליח להציל את המועדון מירידה בעונת 1984/1985, באוקטובר 1997 אימן את הקבוצה במשך חודשיים אך סיים את תפקידו לאחר שהשיג נקודה אחת ב-5 משחקים ועוד קדנציה בעונת 2000/2001. אימן בין היתר בבית"ר באר שבע, הפועל דימונה, הפועל אשדוד והפועל אשקלון. ב-16 באפריל 2017 הלך לעולמו לאחר מאבק ממושך במחלה. פרופיל המאמן, באתר Transfermarkt שי מוגילבסקי, ג'קי דקל הלך לעולמו בגיל 75, באתר ynet, 16 באפריל 2017 יגאל ברמן, ‏שחקן ומאמן העבר של ב"ש, ג'קי דקל, הלך לעולמו, באתר ONE‏, 16 באפריל 2017
שניקה ריקטס

שניקה ריקטס (באנגלית: Shanieka Ricketts; נולדה ב-2 בפברואר 1992) היא אתלטית ג'מייקנית, סגנית אלופה אולימפית (פריז 2024), פעמיים סגנית אלופת עולם (דוחה 2019 ויוג'ין 2022), אלופת חבר העמים הבריטי (ברמינגהאם 2022), סגנית אלופת המשחקים הפאן-אמריקאיים ופעמיים אלופת אמריקה הצפונית, אמריקה המרכזית והקריביים (סן חוסה 2015 וטורונטו 2018) בקפיצה משולשת. ריקטס נולדה בג'מייקה. באליפות אמריקה הצפונית, אמריקה המרכזית והקריביים שנערכה באוגוסט בסן חוסה שבקוסטה ריקה זכתה במדליית זהב בקפיצה משולשת בשיא אליפות חדש של 14.23 מטר. באליפות העולם שנערכה בהמשך החודש בבייג'ינג שברפובליקה העממית של סין סיימה במקום 11 בקפיצה משולשת בתוצאה של 14.08 מטר. באליפות העולם באולם שנערכה במרץ בפורטלנד שבאורגון, ארצות הברית, סיימה במקום שמיני בקפיצה משולשת בתוצאה של 13.95 מטר. באולימפיאדת ריו דה ז'ניירו שנערכה באוגוסט סיימה במקום 14 בקפיצה משולשת בתוצאה של 14.02 מטר. באליפות העולם שנערכה באוגוסט בלונדון שבממלכה המאוחדת סיימה במקום שמיני בקפיצה משולשת בתוצאה של 14.13 מטר. באליפות העולם באולם שנערכה במרץ בברמינגהאם שבממלכה המאוחדת סיימה במקום עשירי בקפיצה משולשת בתוצאה של 13.93 מטר. במשחקי חבר העמים הבריטי שנערכו באפריל בגולד קוסט שבאוסטרליה זכתה במדליית כסף בקפיצה משולשת בתוצאה של 14.52 מטר, אחרי בת ארצה קימברלי ויליאמס (14.64 מטר) ולפני תיאה לפונד מדומיניקה (13.92 מטר). באליפות אמריקה הצפונית, אמריקה המרכזית והקריביים שנערכה באוגוסט בטורונטו שבקנדה זכהתה במדליית זהב בקפיצה משולשת בשיא אליפות חדש של 14.25 מטר. במשחקים הפאן-אמריקאיים שנערכו באוגוסט בלימה שבפרו זכתה במדליית כסף בקפיצה משולשת בשיא אישי חדש של 14.77 מטר. באליפות העולם שנערכה באוקטובר בדוחה שבקטר זכתה במדליית כסף בקפיצה משולשת בתוצאה של 14.92 מטר, אחרי יולימאר רוחאס מוונצואלה (15.37 מטר) ולפני קתרין איברגואן מקולומביה (14.73 מטר. באולימפיאדת טוקיו שנערכה ביולי-אוגוסט סיימה במקום רביעי בקפיצה משולשת בתוצאה של 14.84 מטר. באליפות העולם שנערכה ביולי ביוג'ין שבאורגון זכתה במדליית כסף בקפיצה משולשת בתוצאה של 14.89 מטר, אחרי יולימאר רוחאס (15.47 מטר) ולפני טורי פרנקלין מארצות הברית (14.72 מטר). במשחקי חבר העמים הבריטי שנערכו באוגוסט בברמינגהאם זכתה במדליית זהב בקפיצה בשיא תחרות חדש של 14.94 מטר, לפני תיאה לפונד (14.39 מטר) ונעמי מצגר מאנגליה (14.37 מטר). באליפות העולם שנערכה באוגוסט בבודפשט שבהונגריה סיימה במקום רביעי בקפיצה משולשת בתוצאה של 14.93 מטר. באולימפיאדת פריז שנערכה באוגוסט זכתה במדליית כסף בקפיצה משולשת בתוצאה של 14.87 מטר, אחרי תיאה לפונד מדומיניקה (15.02 מטר) ולפני ג'סמין מור מארצות הברית (14.67 מטר). קפיצה משולשת: 15.03 מטר (2023) קפיצה משולשת: 14.08 מטר (2013) מדיה וקבצים בנושא שניקה ריקטס בוויקישיתוף שניקה ריקטס, ברשת החברתית פייסבוק שניקה ריקטס, ברשת החברתית אקס (טוויטר) שניקה ריקטס, באתר הוועד האולימפי הבין-לאומי שניקה ריקטס, באתר olympedia.org שניקה ריקטס, באתר התאחדות האתלטיקה הבין-לאומית שניקה ריקטס, באתר ליגת היהלום שניקה ריקטס, באתר Track and Field (נשים)
לואי ואן הייחה

לואי ואן הייחה (בצרפתית: Louis van Hege‏; 8 במאי 1889 – 24 ביוני 1975) היה כדורגלן עבר בלגי ששיחק בעמדת החלוץ. ואן הייחה התחיל את הקריירה שלו ברויאל אוניון סן-ז'ילואז ובגיל 17 הצטרף לקבוצה הבוגרת וזכה עמה ב-4 אליפויות. בשנת 1910 חתם במילאן האיטלקית במדיה שיחק 7 עונות, בהן כבש 98 שערים. בין השנים 1913 ל-1915 שימש כקפטן המועדון. ואן הייחה מחזיק בשיא מועדון לכמות שערים במשחק אחד (5 שערים) ביחד עם אלדו קבניני, קרלו גאלי וז'וזה אלטפיני, אך הוא היחיד שהצליח לשחזר את השיא 4 פעמים. בנוסף הוא מדורג במקום השישי בטבלת הכובשים בהיסטוריה של הדרבי של מילאנו עם 7 שערים ביחד עם עוד 4 שחקנים. בשנת 1915 עזב את המועדון אחרי פרוץ מלחמת העולם הראשונה. לאחר שעזב את מילאן חזר לרויאל אוניון סן-ז'ילואז עמה לקח עוד אליפות אחת. לאחר שפרש ממשחק הוא היה סגן נשיא המועדון בין השנים 1952-63. ואן הייחה השתתף עם נבחרת בלגיה בשני אולימפיאדות 1920 בה זכה עם הנבחרת במדליית הזהב ו-1924. ואן הייחה הייתה קריירה שנייה בענף מזחלות הסקי. במשחקי 1928 הוא היה בעתודה של נבחרת בלגיה, אך לא השתתף. באולימפיאדה בשנת 1932 הוא ייצג את בלגיה והגיע למקום התשיעי. רויאל אוניון סן-ז'ילואז ליגת העל הבלגית: 1905/1906, 1906/1907, 1908/1909, 1909/1910, 1922/1923 נבחרת בלגיה אולימפיאדת אנטוורפן (1920): מדליית זהב מדיה וקבצים בנושא לואי ואן הייחה בוויקישיתוף לואי ואן הייחה, באתר Transfermarkt לואי ואן הייחה, באתר WorldFootball.net לואי ואן הייחה, באתר FootballDatabase.eu Louis van Hege - 9, www.acmilan.com Olympedia – Louis Van Hege, www.olympedia.org
חזבאללה (פירושונים)

חִזְבְּאַללַּה (בערבית: حزب الله – "אנשי האל" או "מפלגת האל", בתעתיק מדויק: חזב אללה) האם התכוונתם ל... חזבאללה – מיליציה ומפלגה אסלאמיסטית-שיעית בלבנון הכוחות החמושים של חזבאללה – ארגון טרור איסלמי שיעי רדיקלי ומפלגה פוליטית חזבאללה (איראן) – תנועה איראנית שהוקמה בזמן המהפכה האיראנית עם מטרה לתמוך באיתוללה רוחאללה חומייני וכוחותיו חזבאללה (טורקיה) – ארגון טרור אסלאמיסטי-סוני בדרום מזרח טורקיה חזבאללה (עיראק) – מפלגה עיראקית אסלאמית שיעית גדודי חזבאללה – מיליציה שיעית-עיראקית
רונגה

האם התכוונתם ל... פיליפ אוטו רונגה – אמן גרמני, מאייר, צייר ותאורטיקן צבעים פרידליב פרדיננד רונגה – כימאי גרמני קרל רונגה – מתמטיקאי ופיזיקאי גרמני וקטור לפלס-רונגה-לנץ – וקטור במכניקה קלאסית שיטת רונגה-קוטה – משפחת שיטות באנליזה נומרית
מ' אריה

מ' אריה היה שם העט של אריה מוסקוביץ (1930 – 26 באוקטובר 2022) שהיה צייר, מאייר ואמן גרפי ישראלי בסגנון נאיבי. אייר עשרות ספרי ילדים ועיצב מאות סמלים עבור צה"ל. מ' אריה נולד ביאשי שברומניה. בגיל 12 החל לעבוד כשוליה לצייר תפאורות בתיאטרון ובאופרה של בוקרשט. מ' אריה היה ניצול שואה. בדצמבר 1946 עלה לארץ ישראל בגפו באוניית המעפילים "רפיח", שטבעה בסערה ליד האי היווני סירנה, וניצוליה נשלחו למחנות המעצר בקפריסין, שם שהה יותר משנה עד שעלה לארץ. בשנת 1948 הגיע לישראל, לצפת, שם, בהוראת מפקד ההגנה המקומי, עיצב את דף השער לעיתון קול צפת, ואת בולי צפת. הוא פתח בקריירה של צייר, מאייר ומעצב גרפי, במסגרתה אייר אלפי ספרים, ועיצב סמלים רבים וידועים, בהם סמלי יחידות צה"ל. מ' אריה אייר מספר רב של ספרי ילדים ונוער בשנות החמישים, השישים והשבעים – מסיפורי תנ"ך מעובדים ועד ל"קופיקו", ל"חסמבה" ול"דנידין". במשך שנים רבות היה מאייר הבית של הוצאת מ. מזרחי ועיצב את ספריה. כן אייר כרטיסי ברכה רבים. איוריו מעטרים יותר מ-8,000 ספרים ישראליים. ציוריו היו מדויקים בפרטים ומציאותיים, אך העמידו תמונה אידיאלית האופיינית לציור הנאיבי. מ' אריה עיצב למעלה מ-300 סמלים לצה"ל. גם בשנות השבעים לחייו שירת בצה"ל בדרגת רב-סרן במילואים, ועסק בעיצוב סמלי היחידות וסמלים נוספים. בנוסף עיצב את אנדרטת הנ"ד (לאסון הנ"ד). מוסקוביץ, אדם דתי ומאמין, היה גבאי בית כנסת בצפון תל אביב, שאת קירותיו מילא בציורי הכותל וירושלים. מוסקוביץ נפטר ב-26 באוקטובר 2022, א' בחשוון ה'תשפ"ג, בגיל 92. הותיר 3 ילדים נכדים ונינים. מ' אריה בתל אביב. מרכז באוהאוס, 2005. מדיה וקבצים בנושא מ' אריה בוויקישיתוף רשימת הפרסומים של מ' אריה, בקטלוג הספרייה הלאומית אריה מוסקוביץ, באתר מרכז המידע לאמנות ישראלית, מוזיאון ישראל איתי שטרן, מ. אייר, באתר nrg‏, 21 באפריל 2008 (ראיון) אלי אשד, העולם המופלא של מ. אריה אלי אשד, האתר של מ. אריה ראיון וידאו עם מ. אריה, באתר ישראבילי (הקישור אינו פעיל) קליה בן עמרם ונעה כפרי, ‏סיפורי סמלים, באתר חיל האוויר הישראלי עופר אדרת, מת אריה מוסקוביץ, מאייר ספרי "קופיקו", באתר הארץ, 27 באוקטובר 2022 מ' אריה, דף שער בספרייה הלאומית קולקט - אמנות אספנות, מבצע בול צפת. איה חיות, המאייר אריה מוסקוביץ ("קופיקו", "דנידין") הלך לעולמו בגיל 92, באתר ynet, 27 באוקטובר 2022 המולטי יקום של אלי אשד, העולם המופלא של מ. אריה. ערך זה הוא קצרמר בנושא ישראלים ובנושא אמנים. אתם מוזמנים לתרום לוויקיפדיה ולהרחיב אותו.
סיילאס

האם התכוונתם ל... ג'יימס סיילאס – כדורסלן אמריקאי סטיבן סיילאס – מאמן כדורסל אמריקאי, בנו של פול סיילאס פול סיילאס – כדורסלן ומאמן כדורסל אמריקאי
לידה כואבת (סרט)

לידה כואבת (באנגלית: Labor Pains) הוא סרט קומדיה רומנטית אמריקאי משנת 2009 בבמויה של לארה שפירו, עם לינדזי לוהן ולוק קירבי בתפקידים הראשיים. העלילה היא על עובדת שעומדת לפני פיטורים ומתחזה לאישה בהריון כדי להישאר בתפקידה. ת'יאה קלייהיל (לינדזי לוהן) עובדת כמזכירה בחברת הוצאה לאור סטיינוולד המנוהלת על ידי ג'רי סטיינוולד (כריס פרנל) ואחיו ניק (לוק קירבי). היא גרה עם אחותה המתבגרת אמה (ברידג'יט מנדלר) ומתקשה לגמור את החודש, לשלם שכר דירה ולתמוך באחותה. היא מאחרת לעבודה וננזפת על ידי הבוס ג'רי (כריס פרנל) וכשהוא מאזין בשירותים לשיחתה עם העובדת ליסה (שריל היינס) הוא שומע את ת'יאה אומרת שהיא שונאת אותו. הוא קורא לה לחדרו ומפטר אותה אך היא אומרת לו שהיא בהריון והוא לכן אינו רשאי לפטרה. היא אומרת שהאב הוא ידידה מיילס (אהרון יו). כעת כל העובדים מתייחסם אליה בנימוס ובחיבה כמו לאישה הרה. עם הזמן כאשר היא צריכה להראות שבטנה תופחת היא גונבת כרס ממולא בצמר גפן מבובת ראווה וקושרת אותו סביב מתניה. ג'רי עוזב לזמן מה את משרדו וממנה את ניק למנהל זמני. ניק לעומתו מחבב את ת'יאה ומטיל עליה לערוך את ספרה של סוזי קוונדיש (בוני סומרוויל) על תקופת הלידה. ת'יאה הופכת ממזכירה לעורכת, בטנה הולכת ותופחת. היא אף מזמינה את קריה למסיבת טרום לידה. אמה כועסת עליה וקורעת את ה"כרס" שלה ות'יאה מחליפה זאת בבלון. בעת השקת הספר מגיע ג'רי שמבטל הכל. ת'יאה מתנפלת עליו בכעס, והבלון מתפוצץ והכרס נעלמת... ניק הנדהם מנתק קשר אתה אבל ת'יאה מתחילה במסע פרסום ושיווק הספר יחד עם אחותה. היא מוזמנת לראיון לטלוויזיה בו נוכח בקהל גם ניק. ת'יאה מספרת על הספר וניק מוסיף. הספר הופך לרב מכר ות'יאה וניק מתאהבים בשנית. כעבור שנתיים ת'יאה היא אשתו של ניק ונמצאת בסוף ההריון. היא חשה בצירי לידה וכל אנשי המשרד מלווים אותה לאמבולנס. "לידה כואבת", במסד הנתונים הקולנועיים IMDb (באנגלית) "לידה כואבת", באתר נטפליקס "לידה כואבת", באתר AllMovie (באנגלית) "לידה כואבת", באתר Rotten Tomatoes (באנגלית) "לידה כואבת", באתר Metacritic (באנגלית) "לידה כואבת", במסד הנתונים הקולנועיים KinoPoisk (ברוסית) קדימון ללידה כואבת, באתר יוטיוב הסצנה הסופית של לידה כואבת, באתר יוטיוב
דנה אידיסיס

דנה אידיסיס (נולדה ב-1986) היא במאית, מחזאית, ותסריטאית ישראלית. אידיסיס נולדה בניו יורק לבמאי והתסריטאי בנצי אידיסיס. גדלה ברמת גן ולמדה בתיכון בליך. לאחר השירות הצבאי התחילה ללמוד בחוג לקולנוע וטלוויזיה באוניברסיטת תל אביב אולם עזבה אחרי חודשיים לאחר שחשה שהמסגרת אינה מתאימה לה. בהמשך למדה שלוש שנים תסריטאות אצל שלומי מושקוביץ. סרטה הראשון של אידיסיס, 'סרט בר מצווה' השתתף בתחרות הרשמית בפסטיבל דוקאביב 2013, שודר ב-yes והוקרן ברחבי הארץ. במרכז הסרט עומד גיא, אחיה האוטיסט של אידיסיס. בהמשך הייתה שותפה לפיתוח וכתיבת סדרות שונות לטלוויזיה (ביניהן להיות איתה (עונה 2) ותאג"ד (עונה 2). כתבה את המחזה "איטרוף", עיבוד לנובלה של דויד גרוסמן, שביים אביה בנצי אידיסיס ואשר זכתה בתיאטרונטו, וכן את המחזה "למי שייך קסם היופי" (בשיתוף עם מיכל ורשאי) שזכה בפסטיבל ב'צוותא'. בשנת 2018 יצרה עם יובל שפרמן את הסדרה המצליחה על הספקטרום שזכתה בשלל פרסים בינלאומיים יוקרתיים, בין השאר ב־grand prix בפסטיבל "Series Mania", בפסטיבל Golden Nymph' מונטה קרלו (הסדרה הזוכה, שחקנית ראשית ושחקן ראשי) ובפרס הראשון לסדרה הקומית ב־Seoul festival. כמו כן זכתה הסדרה ב-9 פרסי אופיר, ביניהם סדרת הדרמה הטובה ביותר, פרס התסריט והבימוי. הסדרה נרכשה לרימייק אמריקאי עבור Amazon. בשנת 2020 כתבה את הסרט העלילתי 'הנה אנחנו' שביים ניר ברגמן. הסרט נבחר לתחרות הרשמית בפסטיבל קאן 2020. בשנת 2024 עלתה לשידור הסדרה ברלין בלוז שכתבה על בן זוגה, השחקן איתמר רוטשילד ואשר מבוססת על התקופה בה חיו בני הזוג בברלין. אידיסיס מתגוררת ברמת גן עם בן זוגה ושתי בנותיהם. דנה אידיסיס, במסד הנתונים הקולנועיים IMDb (באנגלית) דנה אידיסיס, באתר "אידיבי", מאגר הידע העברי לקולנוע ישראלי ועולמי דנה אידיסיס, באתר ארכיון הסרטים הישראלי בסינמטק ירושלים ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
Hiroshima

"Hiroshima" הוא שיר נגד מלחמה בביצוע הלהקה הבריטית Wishful Thinking (אנ'), שנכתב על ידי דייוויד מורגן והופק על ידי לו רייזנר, המספר על הטלת פצצת האטום על הירושימה. הרצועה הוקלטה באולפני ההקלטות שאפל, בלונדון ב-1970. השיר פורסם לראשונה ב-1971 כסינגל מתוך אלבום באותו השם, אך זכה להצלחה מסחרית רק עם הוצאתו מחדש ב-1978, כשהגיע בשיאו למקום השמיני בגרמניה המערבית, ושהה במצעד במשך ארבעים-וארבעה שבועות. בנוסף לכך, "Hiroshima" היה לאחד מהסינגלים הנמכרים ביותר בשנת 1978 בגרמניה המערבית. תקליט 7 אינץ' A. "Hiroshima" –‏ 4:42 B. "She Belongs to the Night" –‏ 2:47 הזמרת הגרמנייה סנדרה הקליטה את "Hiroshima" והוציאה את הגרסה שלה כסינגל ב-29 בינואר 1990, בהפקתו של של המפיק המוזיקלי הגרמני-רומני מיכאל קרצו. היא החליטה להקליט את "Hiroshima" בתור שיר נגד מלחמה מתוך דאגה לתסיסה הפוליטית שהתרחשה במדינות כמו לבנון, סין ורומניה בסוף שנות ה-80. זה היה השיר הראשון שהוקלט לאלבומה הרביעי Paintings in Yellow, והוא פורסם כסינגל המוביל מתוכו בינואר 1990. גרסת הכיסוי של סנדרה זכתה להצלחה מסחרית, במיוחד בגרמניה ובשווייץ, שם דורגה בחמישייה הפותחת והפכה לאחד מהסינגלים המצליחים ביותר שלה. בשווייץ, דורגה גרסתה במקום האחד-עשר במצעד האיירפליי. את הווידאו קליפ הרשמי של "Hiroshima" ביים רולנד וילארט. הוא נכלל באלבום הווידאו של סנדרה 18 Greatest Hits ב-1992, וכן ב-The Complete History משנת 2003. בשנת 1999, יצא רמיקס לשיר כחלק מ-My Favourites של סנדרה. רמיקס נוסף נוצר כחלק מאלבום האוסף שלה Reflections משנת 2006. במוזיקה & מדיה כתבו, ”זהו ביצוע איטי ומדויק, המאופיין במצב רוח תואם להפקתו המוזיקלית. למעשה, מדובר בשיר מקסים עם מנגינה משובחת”. בשנת 1982, הלהקה המזרח-גרמנית Puhdys הקליטה את השיר בשפה הגרמנית. הגרסה נכללה באלבום Computer-Karriere. השיר הוקלט גם על ידי להקת הפאוור מטאל הגרמנית פרידום קול ונכלל במהדורה המיוחדת של אלבום ההופעה Live Invasion (2004). מידע על היצירה "Hiroshima" באתר מיוזיק בריינז Wishful Thinking – Hiroshima, נבדק ב-2024-04-10 Wishful Thinking – Hiroshima "Offiziellecharts.de – Wishful Thinking – Hiroshima" "Top 100 Single–Jahrescharts 1978" "WISHFUL THINKING - Singles 70" "Offiziellecharts.de – Sandra – Hiroshima" (in German). GfK Entertainment charts. Sandra – Hiroshima, נבדק ב-2024-04-10 "Sandra". Artistspecial. Stockholm, Sweden. 4 May 1990. Nordic. "Previews – Singles" (PDF). Music & Media. Vol. 7, no. 5. Amsterdam. "Playlist Report" (PDF). Music & Media. Vol. 7, no. 18. Amsterdam. "18 Greatest Hits (The Video)" "Sandra - The Complete History (DVD, DVD-Video, PAL, Compilation, Stereo)" Release group “My Favourites” by Sandra - MusicBrainz, musicbrainz.org Release group “Reflections” by Sandra - MusicBrainz, musicbrainz.org "Previews: Singles" (PDF). Music & Media. 3 February 1990. p. 16. Computer Karriere, 1995-09-25, נבדק ב-2024-04-10 Live Invasion, 2004-01-01, נבדק ב-2024-04-10
דמיטרי בוכמן

דמיטרי בוכמן (נולד ב-27 במאי 1985) הוא יזם ישראלי יליד רוסיה. ביחד עם אחיו, איגור בוכמן, הם הקימו את חברת המשחקים המקוונת פלייריקס, הידועה בעיקר בזכות משחקי האפליקציה לנייד שלה כמו Homescapes ו- Fishdom. נכון לאפריל 2024 דימטרי, יחד עם אחיו איגור, מדורגים במקום השלישי כישראלים הכי עשירים בעולם עם הון של 9 מיליארד דולר לכל אחד. דמיטרי ואחיו איגור נולדו בברית המועצות בעיר וולוגדה. כילד דמיטרי אהב לתכנת. הוא התחיל למכור משחקים באינטרנט עם אחיו עוד בתיכון. הם הקימו את פלייריקס בשנת 2004 בזמן שלמדו בפקולטה למתמטיקה שימושית. עד שנת 2004 האחים הוציאו שלושה משחקים וכ-30 שומרי מסך שהיה פופולרי באותן השנים. עד 2007, מספר המשחקים שפיתחו גדל ל-16, וההכנסה החודשית של החברה היו כ-300,000 דולר. עד מהרה שחררה החברה משחקים כמו Homescapes, Gardenscapes, Fishdom ו- Township . בשנת 2018, השקיע עם אחיו בחברות פיתוח משחקי וידאו ורשתות חברתיות Nexters Global וב-Vizor Games הבלארוסית . בשנת 2019, פלייריקס רכשה את האולפנים הארמניים והסרבים Plexonic ו־Eipix Entertainment. באוקטובר 2022 הודיעה החברה על סגירת משרדיה ופעילות הפיתוח שלה ברוסיה ובבלרוס עקב המלחמה באוקראינה . בשנת 2023, החברה העסיקה יותר מ-3,000 עובדים ברחבי העולם. ביוני 2023, חברת האנליטיקה Data.ai (לשעבר App Annie) דירגה את פלייריקס במקום השביעי בדירוג העולמי של מפרסמים ניידים לפי הכנסות שנתיות, כשהחברה במקום הראשון ב- EMEA . בוכמן נכנס לדירוג היזמים העשירים בעולם של פורבס בשנת 2020 עם הון של 3.1 מיליארד דולר. באפריל 2023 העריך פורבס את נכסיו של בוכמן ב-7 מיליארד דולר: הוא דורג במקום ה-332 בעולם, ו-7 ברשימת הישראלים העשירים ביותר. באוקטובר 2021 השיקו בני הזוג בוכמנים את הקרן של משפחת Rix Capital. בשנת 2023, חברת ההשקעות, עם 4 מיליארד דולר מהכספים האישיים של האחים בניהול, פתחה משרד קבוע בלונדון . הוא נשוי ואב לשלושה ילדים. בשנת 2014, בוכמן עבר להתגורר בדבלין. בשנת 2016 קיבל אזרחות ישראלית. מאז 2020 הוא מתגורר בלונדון. Dmitri Bukhman, Forbes (באנגלית) כלכליסט (2024-04-03). "36 ישראלים בדירוג המיליארדרים העולמי: אייל עופר ראשון עם 24 מיליארד דולר". Ynet. נבדק ב-2024-04-10. Анастасия Карпова (2020-03-19). "Как братья Бухманы построили одну из крупнейших игровых компаний в мире — Playrix — и стали миллиардерами". Forbes (ברוסית). נבדק ב-2022-04-18. "Братья-миллиардеры Бухман: "Мы никогда в жизни не брали кредитов"" (ברוסית). РБК. נבדק ב-2022-04-18. "Playrix has become Europe's quiet giant in mobile gaming" (באנגלית). VentureBeat. 2016-11-23. נבדק ב-2022-04-18. "Mobile-Gaming Billionaires Are Buying Rivals Instead of Selling Out" (באנגלית). Bloomberg. 2019-05-19. נבדק ב-2022-04-18. "Playrix to close Russia and Belarus offices and relocate staff". Game Developer. 2022-10-11. נבדק ב-2023-06-30. "Brothers Worth $11 Billion Are Building Out Family Office to Invest Their Gaming Riches". Bloomberg.com (באנגלית). 2023-04-28. נבדק ב-2024-04-10. "data.ai announces the Top Publishers in 2023". Data.ai. 2023-06-28. נבדק ב-2023-06-30. "2022 Israeli Billionaires". Forbes Israel. 2022-09-01. נבדק ב-2023-06-30. "Why Israel Became A Safe Haven For Russian Billionaires". Forbes. 2022-04-28. נבדק ב-2023-06-30.
Don't Be Aggressive

"Don't Be Aggressive" (בעברית: "אַל תִּהְיֶה אַגְרֵסִיבִי") הוא שיר שהוקלט על ידי הזמרת-יוצרת הגרמנייה סנדרה, מתוך אלבום האולפן החמישי שלה, Close to Seven (1992). הוא יצא לאור בינואר 1992, בהוצאת חברת התקליטים וירג'ין רקורדס, כסינגל המוביל מתוך האלבום. הוא זכה להצלחה רבה במדינות אירופה. הוא כולל דגימה מתוך הרצועה "Daydreaming" משנת 1990 של מאסיב אטאק, שכוללת בעצמה דגימה מתוך "Mambo" (1984) מאת וואלי בדארו. את הווידאו קליפ לשיר ביים הווארד גרינהול. הוא נכלל באלבום הווידאו של סנדרה 18 Greatest Hits ב-1992, וכן ב-The Complete History משנת 2003. מידע על היצירה "Don't Be Aggressive" באתר מיוזיק בריינז מידע על הסינגל "Don't Be Aggressive" באתר מיוזיק בריינז מידע על היצירה "Don't Be Aggressive" באתר Discogs Release group “Close to Seven” by Sandra - MusicBrainz, musicbrainz.org Sandra – Don't Be Aggressive Release group “Don't Be Aggressive” by Sandra - MusicBrainz, musicbrainz.org Massive Attack – Daydreaming, נבדק ב-2024-04-10 Wally Badarou - Mambo, נבדק ב-2024-04-10 "18 Greatest Hits (The Video)" "Sandra - The Complete History (DVD, DVD-Video, PAL, Compilation, Stereo)"